《睡足斋一首》
宋代·刘一止

此地谁令著此翁，角巾攲倒鬓如蓬。兴高绝壁松声外，梦破寒花雀啅中。

睡债几时偿赛足，书淫前日洗除空。故人若问安心法，一酌村酤荐晚菘。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。